பூவந்தி கிராமத்தை சேர்ந்த குமார் பேசும்போது… “சிவகங்கை, மதுரை மாவட்ட எல்லையில் பூவந்தி எல்லையில் 11 நிறுவனங்களும் மதுரை எல்லையில் 20க்கும் மேற்பட்ட நிறுவனங்களும் இயங்கி வருகின்றன. இரண்டு எல்லையையும் ஒரே ஒரு ரோடுதான் பிரிக்கிறது. ஆனால் இரண்டு மாவட்டங்களையும் சேர்த்து செயல்படும் கிரானைட் நிறுவன கழிவுகள் அனைத்தும் சுத்திகரிக்ககப்படாமல் வெளியேற்றுவதால், பூவந்தி, பாப்பான்வலசை, சுண்ணாம்பூர் உள்ளிட்ட கிராமங்கள் அதிகளவில் பாதிக்கப்படுகின்றன. இப்பகுதியில் விவசாயம் கடந்த 10 வருடங்களாகவே இல்லை. பூவந்தியில் கடந்த 10 வருடங்களாக காசு கொடுத்துதான் தண்ணீரை வாங்கி குடித்து வருகிறோம், ஏழை எளிய மக்கள் வேறுவழியின்றி சுகாதாரமற்ற தண்ணீரை குடித்து சிறுநீரக கோளாறால் பாதிக்கப்பட்டு வருகின்றனர். மாவட்ட கலெக்டர் உள்ளிட்ட பலரிடமும் மனு கொடுத்தும் இதுவரை எவ்வித நடவடிக்கையும் இல்லை’’ என்றார்.